અગાથા ક્રિસ્ટીએ 90 જેટલી બુક્સ લખી. જેની દુનિયાભરમાં 4-5 બિલિયન કોપી વેચાઈ ચુકી છે. જેની તુલના શેક્સપીયરના ટ્રેજીક નાટકો અને બાઈબલ સાથે પણ કરી શકો. દુનિયાભરની 103 ભાષામાં તેનો અનુવાદ થઈ ચુક્યો છે. 90 જેટલા પુસ્તકો લખનાર આ ભડવીર બાઈએ 1930 થી 1950 સુધી તો માત્ર 6 બુક્સ જ લખી હતી. 1949માં દુનિયાને એ વાતની જાણ થઈ કે મેરી વેસ્ટમકોટ બીજુ કોઈ નહીં અગાથા ક્રિસ્ટી છે, ત્યાં સુધી સ્યુડોનેમથી ચલાવ્યુ. નવાઈ લાગશે પણ મેરીના નામથી તેણે ક્રાઈમ ફિક્શન નહીં, પણ રોમેન્ટીક નોવેલ લખેલી, લાગ્યોને આંચકો. આમ તો ક્રિસ્ટીનું પરિવાર ન્યુયોર્કમાં સધ્ધર હતું, અને ક્રિએટીવીટી જેવુ કંઈ માખણ ન મારે તો પણ ચાલે. પણ બાળપણના તેના આ શોખને તેમના પતિદેવ સામે લાવ્યા, તેને પ્રોત્સાહિત કરી તો અગાથાની મર્ડરકથાઓ બહાર આવી.